als_Latn dik_Latn tur_Latn
Regjisori i filmit ‘Home’ pjesë e RSA Films
- June 17, 2017 00:00
- Kulturë
Regjisori i filmit kosovaro- britanik “Home”, Daniel Mulloy i është bashkuar grupit RSA Films.
Filmi artistik i metrazhit të shkurtër “Home” vitin e kaluar është shpërblyer me çmimin BAFTA për filmin më të mirë të shkurtër britanez. Filmi i cili për tematik ka vuajtjet e refugjatëve ka impresionuar Ridley Scott dhe kështu është interesuar për Mulloy.
Filmat e tjerë të Daniel Mulloy janë të shpërblyer në festivale të shumta ndërkombëtare. Ai është shpërblyer me çmimin British Independent Film, poashtu me dy nominime për çmimin European Academy dhe një nominim për çmimin Independent Spirit.
“Jam shumë i lumtur që i jam bashkuar RSA dhe jam duke punuar që të bashkëpunojmë në projektet e radhës”, tha Mulloy.
Për të shënuar Ditën Botërore të Refugjatëve, filmi Home do të shfaqet për një javë duke filluar nga 20 qershori në Vimeo. Daniel Mulloy gjithashtu do të marr pjesë në një diskutim në Cannes më 21 qershor.
RSA Films është formuar në 1968 nga ikonat filmike Ridley dhe Tony Scott, RSA ka krijuar një trashëgimi të shkëlqyeshme në reklama, video muzikore, marketing filmash e të tjerë. Me zyra në Londër, Nju Jork, Los Anxhelos, Hong Kong dhe Kinë, RSA përfaqëson novatorë të talentuar që janë të pasionuar për zgjerimin e argëtimit.
als_Latn eng_Latn als_Latn als_Latn als_Latn als_Latn als_Latn als_Latn als_Latn